open-index/open-wikipedia-markdown huggingface dataset:
Βίλα Λας Εστρέγιας

μικρογραφία|Πανοραμική άποψη του Βίλα Λας Εστρέγιας.|298x298εσ
Το **Βίλα λας Εστρέγιας** (**ισπανικά**: Villa Las Estrellas) το οποίο μεταφράζεται ως το **Χωριό των Αστεριών** ή ο **Οικισμός των Αστέρων** είναι ένα μόνιμα κατοικημένο φυλάκιο στη νήσο Κινγκ Τζορτζ του αρχιπελάγους των Νότιων Σέτλαντ. Η ευρύτερη αυτή περιοχή στην Ανταρκτική αμφισβειτείται ως προς την Χιλιανή της κτήση και φέρεται να διεκδικείται εδαφικά από την Αργεντινή και την Μεγάλη Βρετανία.

Ο οικισμός ιδρύθηκε το 1984 και είναι ο μεγαλύτερος από τους μόνο δύο οικισμούς πολιτών στην Ανταρκτική (ο άλλος είναι η Βάση Εσπεράντσα της Αργεντινής). Ο πληθυσμός το καλοκαίρι είναι 150 κάτοικοι ενώ το χειμώνα ο πληθυσμός πέφτει στους 80.

Διαθέτει βασικές αστικές υπηρεσίες καθώς και δίκτυα υψηλής τεχνολογίας που το μετατρέπουν σε ιδανικό μέρος για επιστημονικές δραστηριότητες. Επίσης, διαθέτει πλήρες κέντρο ενημέρωσης, με στοιχεία για τον θαλάσσιο τουρισμό και το τοπικό οικοσύστημα.

Η Χιλιανή κυβέρνηση θεωρεί την περιοχή ως κοινότητα της Ανταρκτικής, στην επαρχία Χιλιανή Ανταρκτική, στην περιοχή Μαγαγιάνες και Χιλιανή Ανταρκτική.

## Παραπομπές


Κατηγορία:Οικισμοί της Ανταρκτικής
High School DxD

To ***High School DxD*** (ιαπωνικά: ハイスクールD×D, Χέμπορν: *Haisukūru Dī Dī*) είναι μια ιαπωνική light novel σειρά, γραμμένη από τον Ιτσιέι Ισιμπούμι και σχεδιασμένη από το Miyama-Zero. Η ιστορία της νουβέλας επικεντρώνεται στον Ισέι Χάιντο, έναν διεστραμμένο μαθητή λυκείου, του Kuoh Academy, ο οποίος έχει ως όνειρο να γίνει Βασιλιάς Χαρεμιού, αλλά δολοφονείται από την κοπέλα που βγήκε ποτέ το πρώτο του ραντεβού, η οποία κατόπιν ανακαλύπτεται ότι ήταν ένας έκπτωτος άγγελος, ενώ αυτός ανασταίνεται αργότερα ως διάβολος, από την κοκκινομάλλα πριγκίπισσα Rias Gremory, ώστε να υπηρετεί εκείνη και την οικογένειά της. 

Το 2008 ξεκίνησε η κυκλοφορία του στο περιοδικό *[[Dragon Magazine (Fujimi Shobo)|Dragon Magazine]]*. Ο πρώτος τόμος κυκλοφόρησε στις 20 Σεπτεμβρίου του 2008. Τον Ιούλιο του 2010, έγινε μεταφορά του σε manga, έως και τον Μάρτιο του 2011, κυκλοφορώντας συνολικά 11 τόμους. Ενώ, από τις 6 Ιανουαρίου έως και τις 23 Μαρτίου του ίδιου έτους, διασκευάστηκε και ως anime, από την TNK, για το κανάλι  AT-X. Κατόπιν, κυκλοφόρησαν άλλοι 3 κύκλοι του anime, με τον δεύτερο να λέγεται *High School DxD New* (ハイスクールD×D NEW, *Haisukūru Dī Dī Nyū*) (2013), τον τρίτο: *High School DxD BorN* (ハイスクールD×D BorN, *Haisukūru Dī Dī Bōn*)(2015) και τον τέταρτο: *High School DxD Hero* (ハイスクールD×D Hero, *Haisukūru Dī Dī Hīrō*) (2018). 

Τον Δεκέμβριο του 2013, κυκλοφόρησε και βιντεοπαιχνίδι, με τίτλο *High School DxD*, για το Nintendo 3DS.

## Παραπομπές


## Εξωτερικοί σύνδεσμοι
**Ιαπωνικά**
*  at Fujimi Shobo
* 
*  at AT-X

**Αγγλικά**
*  at Yen Press
*  at Funimation
* 

Κατηγορία:Σειρές manga
Κατηγορία:Manga του 2010
Κατηγορία:Manga του 2011
Κατηγορία:Manga του 2013
Κατηγορία:Βιντεοπαιχνίδια του 2013
Κατηγορία:Βιντεοπαιχνίδια του 2014
Κατηγορία:Κωμικά anime και manga
Κατηγορία:Βιντεοπαιχνίδια του Nintendo 3DS
Κατηγορία:Βιντεοπαιχνίδια του PlayStation Vita
Κατηγορία:Shōnen anime και manga
Κατηγορία:Υπερφυσικά anime και manga
Κατηγορία:Βιντεοπαιχνίδια ανεπτυγμένα στην Ιαπωνία
Νέστορας Τέλλογλου

Ο **Νέστορας Τέλλογλου** ( - 1972) ήταν Έλληνας επιχειρηματίας, συλλέκτης έργων τέχνης και ευεργέτης.

## Βιογραφία
Ο Τέλλογλου γεννήθηκε στη Σμύρνη και ήταν γόνος εύπορης ελληνικής οικογένειας, η οποία μετά τη Μικρασιατική Καταστροφή εγκαταστάθηκε στη Θεσσαλονίκη. Πραγματοποίησε σπουδές στην Ελβετία και κατόπιν δραστηριοποιήθηκε επιχειρηματικά στη Θεσσαλονίκη. Το 1953 παντρεύτηκε την Αλίκη Ωρολoγά (μετέπειτα γνωστή ως Τέλλογλου).

Τα επόμενα χρόνια μέχρι και το τέλος της ζωής του, δημιούργησε από κοινού με τη σύζυγό του μια σημαντική συλλογή έργων τέχνης, η οποία περιλαμβάνει έργα ζωγραφικής, αντικείμενα της ελληνιστικής και ρωμαϊκής περιόδου, μικροτεχνίες, έργα λαϊκής και παραδοσιακής τέχνης από διάφορα μέρη του κόσμου κλπ. Αργότερα το ζεύγος δώρισε τη συλλογή, καθώς και σημαντικά χρηματικά ποσά, στο Αριστοτέλειο Πανεπιστήμιο Θεσσαλονίκης, το οποίο προχώρησε το 1972 στην ίδρυση του Τελλογλείου Ιδρύματος. Ο Τέλλογλου απεβίωσε το καλοκαίρι του ιδίου έτους.

Για τη συνεισφορά του τιμάται ως δωρητής του ΑΠΘ, ενώ ο δήμος Θεσσαλονίκης έχει δώσει το όνομά του σε δρόμο της πόλης.

## Παραπομπές

Κατηγορία:Έλληνες επιχειρηματίες
Κατηγορία:Έλληνες ευεργέτες
Κατηγορία:Έλληνες συλλέκτες έργων τέχνης
Φώτης Μάρης

Ο **Φώτης Μάρης** (Άρτα, 21 Νοεμβρίου 1968) είναι Έλληνας καθηγητής διευθέτησης Ορεινών Υδάτων και πρύτανης στο Δημοκρίτειο Πανεπιστήμιο Θράκης  για την περίοδο 2023-2026. Έχει διατελέσει Αντιπρύτανης Οικονομικών, Προγραμματισμού και Ανάπτυξης του ΔΠΘ το χρονικό διάστημα 2018-2023, ενώ υπηρετεί από το 2016 στο Τμήμα Πολιτικών Μηχανικών (Τομέας Υδραυλικών Έργων) στην Ξάνθη.

## Βιογραφικά στοιχεία
Γεννήθηκε στην Άρτα.

Μεγάλωσε στην Κοζάνη όπου και πέρασε τα παιδικά του χρόνια και αποφοίτησε από το 2ο Λύκειο Κοζάνης το 1986. Απέκτησε το πτυχίο του Δασολόγου από το Τμήμα Δασολογίας και Φυσικού Περιβάλλοντος του Αριστοτελείου Πανεπιστημίου Θεσσαλονίκης το 1991 και επίσης έλαβε διδακτορικό δίπλωμα από το ίδιο τμήμα το 2000, ειδικευόμενος στη Διευθέτηση Ορεινών Υδάτων. 

Κατά τη διάρκεια της περιόδου 1993 έως 1998, απασχολήθηκε ως επιστημονικός συνεργάτης στα εργαστήρια Δασοκομίας και Διευθέτησης Ορεινών Υδάτων του Αριστοτελείου Πανεπιστημίου Θεσσαλονίκης.

## Καριέρα
Το 2013 εξελέγη αναπληρωτής καθηγητής στο Τμήμα Δασολογίας και Διαχείρισης Περιβάλλοντος και Φυσικών Πόρων του Δημοκρίτειου Πανεπιστημίου Θράκης στο γνωστικό αντικείμενο της διευθέτησης των ορεινών υδάτων, και στη συνέχεια το 2016 μετακινήθηκε στο Τμήμα Πολιτικών Μηχανικών της Ξάνθης.

Έχει δημοσιεύσει αριθμό ερευνητικών εργασιών σε επιστημονικά περιοδικά και πρακτικά διεθνών και ελληνικών συνεδρίων. Επίσης, έχει πραγματοποιήσει παρουσιάσεις ως προσκεκλημένος ομιλητής τόσο στην Ελλάδα όσο και στο εξωτερικό. Συμμετέχει ως κριτής σε έγκριτα διεθνή περιοδικά και έχει υπηρετήσει ως μέλος οργανωτικών και επιστημονικών επιτροπών σε πανελλήνια και διεθνή συνέδρια. Είναι ενεργό μέλος του ΓΕΩΤΕΕ, της Ελληνικής Επιτροπής για τη Διαχείριση των Υδάτινων Πόρων, της European Water Resources Association (EWRA) και της Ελληνικής Υδρολογικής Επιτροπής στην UNESCO.

Τα ερευνητικά του ενδιαφέροντα εστιάζονται στον ευρύτερο υδρολογικό κύκλο, και ιδίως στα ποτάμια – υδραυλική και τεχνικά έργα, καθώς και στην υδροπληροφορική.

## Προσωπική ζωή
Ζει μόνιμα στην Κομοτηνή. Είναι νυμφευμένος και έχει ένα ενήλικο τέκνο.

## Εξωτερικοί σύνδεσμοι
* Fotios P. Maris - ''ResearchGate''
* Maris, Fotios P. - ''SCOPUS''
* Βιογραφικό σημείωμα του Φ. Μάρη

## Παραπομπές


Κατηγορία:Έλληνες πανεπιστημιακοί του 20ού αιώνα
Κατηγορία:Καθηγητές Δημοκρίτειου Πανεπιστημίου Θράκης
Κατηγορία:Έλληνες δασολόγοι
Φως... νερό... τηλέφωνο, οικόπεδα με δόσεις

Το ***"Φως... νερό... τηλέφωνο, οικόπεδα με δόσεις"*** είναι ελληνική ασπρόμαυρη κωμική κινηματογραφική ταινία του 1966, σε παραγωγή και σκηνοθεσία του Κώστα Στράντζαλη. Το σενάριο είναι γραμμένο από τον Ναπολέοντα Ελευθερίου, το οποίο περιγράφει τις κωμικές περιπέτειες δύο φίλων και συγχωριανών που μπλέκουν σε μια κομπίνα με ένα απατεώνα, στις αγοραπωλησίες οικοπέδων. Πρωταγωνιστούν οι Κώστας Χατζηχρήστος, Σωτήρης Μουστάκας, Ζανίνο, Κία Μπόζου και η Σόφη Ζανίνου.

## Πλοκή
Ο Μανώλης Πελεκούδης, που μόλις έφτασε στην Αθήνα, και ο αρμένης Κρικόρ θα πέσουν θύματα του Σωτήρη Σιδηρόπουλου και της φίλης του Σόφης. Οι δύο απατεώνες θα τους κάνουν συνέταιρους στη "μαϊμού" κτηματομεσιτική επιχείρηση πώλησης οικοπέδων με δόσεις. Οι δύο νέοι συνεταίροι στρώνονται αμέσως στη δουλειά, χωρίς να υποψιάζονται την απάτη του Σιδηρόπουλου. Ετσι αρχίζουν να πωλούν οικόπεδα, υποσχόμενοι στους αγοραστές ότι αυτά βρίσκονται σε προνομιακή θέα με φως, νερό, τηλέφωνο όπως χαρακτηριστικά λέει ο Μανώλης. 

Κάποια στιγμή οι νέοι αγοραστές έχοντας δώσει μια προκαταβολή, ζητούν από τον Μανώλη να τούς πάει στην περιοχή όπου βρίσκονται τα οικόπεδα «φιλέτα». Μετά από πολύωρη πεζοπορία ο Μανώλης μαζί με τους πελάτες του φτάνουν στην περιοχή που τους είχε υποδείξει ο Σιδηρόπουλος νωρίτερα και διαπιστώνουν ότι τα οικόπεδα «φιλέτα» είναι στην πραγματικότητα βράχια και αγριότοποι.

Επιστρέφοντας πίσω στην Αθήνα, οι δύο απατημένοι συνεταίροι ιδρύουν μαζί με τα θύματα-αγοραστές το «Σωματείο των Σωτηρόπληκτων».

## Διανομή ρόλων

## Παραγωγή
### Μουσική

Στην ταινία εμφανίζεται ο Γιώργος Ζαμπέτας μαζί με την Μανταλένα και τον Στέλιο Ζαφειρίου, με συνοδεία από 80 μπουζουκτσήδες, να ερμηνεύουν τα τραγούδια "Άκου τ΄ αηδόνι" και "Θυμήσου τα παλιά μας" (σε στίχους του Χαράλαμπου Βασιλειάδη).
## Κυκλοφορία
Η ταινία έκανε πρεμιέρα στις 26 Νοεμβρίου 1966 στον κινηματογράφο Ροζ Μαρί στην Αθήνα, ενώ σύγχρονως ξεκίνησε και η προβολή της στους κινηματογράφους Αλκαζάρ της Θεσσαλονίκης και Παλλάδιον της Καστοριάς.

## Υποδοχή
### Εισπράξεις
Συνολικά έκοψε 99.412 εισιτήρια, καταλαμβάνοντας την 61η θέση ανάμεσα σε 117 ελληνικές ταινίες της σαιζόν 1966-1967. 
### Κριτικές
Ο ιστότοπος athinorama.gr έδωσε μια μικτή κριτική, αναφέροντας πως «Σάτιρα της αστυφιλίας και της αφέλειας, αλλά με φλύαρους αυτοχεδιασμούς από τον Χατζηχρήστο και πολλά βαρετά στερεότυπα». 
## Παραπομπές

## Εξωτερικοί σύνδεσμοι
*  
* 

Κατηγορία:Ταινίες του 1966
Κατηγορία:Ελληνικές ταινίες της δεκαετίας 1960
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Κώστα Στράντζαλη
Κατηγορία:Ταινίες σε σενάριο Ναπολέοντα Ελευθερίου
Κατηγορία:Ελληνικές ασπρόμαυρες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες τοποθετημένες στην Ελλάδα
Κντίνιε

Το **Κντίνιε** () είναι μια πόλη στην περιοχή Ντομαζλίτσε στο Πλζεν της Τσεχίας. Έχει περίπου 5.200 κατοίκους.

## Διοικητικά μέρη
Τα χωριά Μπράνισοφ, Ντόμπρζικοφ, Χλουμπόκα, Μοντλίν, Νόβε Χαλούπι, Ποντζάμτσι, Πραπορζίστιε, Σμρζόβιτσε και Στάρεκ αποτελούν διοικητικά τμήματα του Κντίνιε.

## Γεωγραφία
Το Κντίνιε βρίσκεται περίπου 9 χιλιόμετρα νοτιοανατολικά της περιοχής Ντομαζλίτσε και 44 χιλιόμετρα νοτιοδυτικά του Πλζεν. Το βορειοανατολικό τμήμα του δήμου εκτείνεται στα υψίπεδα Σβίχοφ και περιέχει το υψηλότερο σημείο του Κντίνιε, τον λόφο Κόραμπ στα 775 μέτρα πάνω από την επιφάνεια της θάλασσας.

## Ιστορία
Η πρώτη γραπτή αναφορά του Κντίνιε είναι από το 1396, αλλά ο οικισμός ιδρύθηκε το αργότερο τον 13ο αιώνα. Το 1508, για πρώτη φορά το Κντίνιε αναφέρεται ως πόλη. Το παλαιότερο εργοστάσιο κλωστοϋφαντουργίας στη Βοημία ιδρύθηκε εδώ το 1696. Το Κντίνιε ασχολείται με την παραγωγή κλωστοϋφαντουργικών προϊόντων εδώ και εκατοντάδες χρόνια. 

## Δημογραφικά στοιχεία

## Μεταφορές
Η πόλη διαθέτει σιδηροδρομικό σταθμό στη σιδηροδρομική γραμμή Κλάτοβι – Ντομαζλίτσε.

## Αξιοθέατα

Η εκκλησία του Αγίου Νικολάου αποτελεί ορόσημο της πόλης και ένα από τα σημαντικότερα κτίριά της. Ιδρύθηκε το 2ο μισό του 14ου αιώνα και διευρύνθηκε το 1763–1768. 

Το Μουσείο Συνόρων έχει εκθέσεις αφιερωμένες στην ιστορία της υποπεριοχής, στις ιδιαιτερότητες των συνόρων (εμπόριο, λαθρεμπόριο κ.λπ.) και στη χειροτεχνία, ιδιαίτερα στην παράδοση της κλωστοϋφαντουργίας στην πόλη.

Το *Dům v kožichu* ("σπίτι καλυμμένο με γούνα") από το 1780 περίπου είναι ένα από τα παλαιότερα διατηρημένα σπίτια στο Κντίνιε. Είναι ένα πολιτιστικό μνημείο και μέρος του Μουσείου Συνόρων, που απεικονίζει τη ζωή των προηγούμενων γενεών σε αυτό το σπίτι και τον τρόπο ζωής. 

Η εβραϊκή συναγωγή άνοιξε το 1863 και υπηρέτησε τη θρησκευτική ζωή μέχρι το 1936. Σήμερα εξυπηρετεί πολιτιστικούς σκοπούς και περιλαμβάνει έκθεση για την ιστορία του εβραϊκού πληθυσμού της πόλης. Η νεορομανική συναγωγή περιέχει ένα μοναδικό μίκβε. 

Μετά την κατάργηση του μίκβε το 1940, ξαναχτίστηκε το 2008 και είναι το μοναδικό μίκβε στην Κεντρική Ευρώπη από τον 21ο αιώνα. 

Το κάστρο Ρίζμπερκ είναι ένα ερείπιο ενός κάστρου στο λόφο Ρίζμπερκ από το δεύτερο μισό του 13ου αιώνα. Περιέχει έναν πέτρινο πύργο 13 μέτρων, που χτίστηκε το 1848. 

Στην κορυφή του λόφου Κόραμπ, υπάρχει παρατηρητήριο ύψους 30 μέτρων. 

## Φωτογραφική συλλογή

## Παραπομπές


## Εξωτερικοί σύνδεσμοι

* 

Κατηγορία:Πόλεις της Τσεχίας
Κατηγορία:Σελίδες με πηγές CS1 στα Τσεχικά (cs)
Ασσούρ (πόλη)

Η **Ασσούρ** ή **Ασσώρεια** (σουμεριακά:  AN.ŠAR2KI, ασσυριακή σφηνοειδής γραφή: 60px *Aš-šur<sup>KI</sup>*, «Πόλη του Θεού Ασσούρ»·  *Āšūr*; Αρχαία περσικά  *Aθur*, : *Āšūr*; , **, ) ήταν η πρωτεύουσα της Παλαιάς Ασσυριακής πόλης-κράτους (2025–1364 π.Χ.), της Μέσης Ασσυριακής Αυτοκρατορίας (1363–912 π.Χ.) και για ένα διάστημα, της Νεοασσυριακής Αυτοκρατορίας (911–609 π.Χ.). Τα ερείπια της πόλης βρίσκονται στη δυτική όχθη του ποταμού Τίγρη, βόρεια της συμβολής με τον παραπόταμό του, τον Μικρό Ζάβο, στο σημερινό Ιράκ, πιο συγκεκριμένα στην περιοχή αλ-Σιρκάτ του Κυβερνείου Σαλαντίν.

Η πόλη κατοικούνταν συνεχώς για περίπου 3.000 χρόνια, από την Πρώιμη Δυναστική Περίοδο έως τα μέσα του 3ου αιώνα μ.Χ., όταν λεηλατήθηκε από την Αυτοκρατορία των Σασσανιδών. Ο τόπος αποτελεί Μνημείο Παγκόσμιας Κληρονομιάς, έχοντας προστεθεί στον κατάλογο των τοποθεσιών σε κίνδυνο αυτού του οργανισμού το 2003 ύστερα από τη σύγκρουση που ξέσπασε μετά την αμερικανική εισβολή στο Ιράκ το 2003 και ως αποτέλεσμα ενός προτεινόμενου φράγματος που θα πλημμύριζε μέρος της τοποθεσίας. Η Ασσούρ βρίσκεται 65 χιλιόμετρα νότια της Νιμρούντ και 100 χιλιόμετρα νότια της Νινευής.

## Ηρακλέους Βωμοί
Σύμφωνα με τον Αλεξανδρινό γεωγράφο Κλαύδιο Πτολεμαίο στα χρόνια των Διαδόχων του Μεγάλου Αλεξάνδρου πάνω στην παλαιότερη Ασσούρ ιδρύθηκε η αποικία Ηρακλέους Βωμοί. Ονομάστηκε έτσι προφανώς για να τιμηθεί η ελληνική θεότητα του Ηρακλέους, τον οποίο Ηρακλή προέβαλλε σαν πρόγονό του ο Μέγας Αλέξανδρος. Από ανασκαφές που έγιναν στο μέρος, ανακαλύφθηκε μια στήλη αφιερωμένη στον Έλληνα ημίθεο.

## Παραπομπές


## Πηγές
* Κλαυδίου Πτολεμαίου *Γεωγραφική υφήγησις*.
* Εγκυκλοπαίδεια Ελευθερουδάκη. 

## Εξωτερικοί σύνδεσμοι
* 

Κατηγορία:Αρχαιολογικοί τόποι στο Ιράκ
Κατηγορία:Καταστροφές κτιρίων και κατασκευών από το Ισλαμικό Κράτος
Κατηγορία:Μνημεία Παγκόσμιας Κληρονομιάς σε κίνδυνο
Κατηγορία:Μνημεία Παγκόσμιας Κληρονομιάς στο Ιράκ
Κατηγορία:Πρώην βασίλεια
Κατηγορία:Αρχαίες ασσυριακές πόλεις
From Russia with Love (βιντεοπαιχνίδι)

Το **James Bond 007: From Russia with Love**, κυρίως γνωστό ως **From Russia with Love**, είναι ένα βιντεοπαιχνίδι shooter τρίτου προσώπου του 2005 που αναπτύχθηκε από την EA Redwood Shores και εκδόθηκε από την Electronic Arts. Το παιχνίδι βασίζεται στην ομώνυμη ταινία του 1963, αλλά έχει αρκετές αλλαγές, συμπεριλαμβανομένων των επιπρόσθετων χαρακτήρων, τοποθεσιών και μιας διαφορετικής κακής οργάνωσης. Επιπλέον, περιλαμβάνει στοιχεία άπο μετέπειτα ταινίες του Τζείμς Μποντ όπως η Aston Martin DB5, που έκανε το ντεμπούτο της στο Τζέιμς Μποντ, Πράκτωρ 007 εναντίον Χρυσοδάκτυλου (1964), και το jet pack από το Τζέιμς Μποντ, πράκτωρ 007: επίχειρηση κεραυνός (1965).

Το συγκεκριμένο βιντεοπαιχνίδι είναι αξιοσημείωτο ως το μόνο βιντεοπαιχνίδι που χρησιμοποιεί τη νεότερη ομοιότητα του Σον Κόνερι ως Τζέιμς Μποντ και το πρώτο που περιλαμβάνει όλα τα νέα φωνητικά έργα του ηθοποιού μετά από είκοσι δύο χρόνια απουσίας από τον ρόλο, σηματοδοτώντας την όγδοη και τελευταία του ερμηνεία του ως Τζείμς Μποντ σε οποιοδήποτε μέσο πριν από το θάνατό του το 2020. Είναι επίσης το τελευταίο βιντεοπαιχνίδι του Τζείμς Μποντ που αναπτύχθηκε ή δημοσιεύτηκε από την Electronic Arts πριν χάσει τα δικαιώματα άπο την Activision το 2006.

Το βιντεοπαιχνίδι κυκλοφόρησε στα τέλη του 2005, για GameCube, PlayStation 2 και Xbox. Μια φορητή έκδοση του PlayStation κυκλοφόρησε τον Απρίλιο του 2006. Το παιχνίδι έλαβε "μεικτές ή μέσες" κριτικές σύμφωνα με το Metacritic.

## Παραπομπές


## Εξωτερικοί σύνδεσμοι
* 
* 007: From Russia with Love

Κατηγορία:Βιντεοπαιχνίδια του 2005
Κατηγορία:Βιντεοπαιχνίδια δράσης
Κατηγορία:Βιντεοπαιχνίδια του PlayStation 2
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του GameCube
Κατηγορία:Βιντεοπαιχνίδια για κινητά
Κατηγορία:Βιντεοπαιχνίδια βασισμένα σε ταινίες
Κατηγορία:Βιντεοπαιχνίδια του Xbox
Κατηγορία:Βιντεοπαιχνίδια της Beenox
Κατηγορία:Βιντεοπαιχνίδια της Rebellion Developments
Κατηγορία:Βιντεοπαιχνίδια της Visceral Games
Κατηγορία:Βιντεοπαιχνίδια του Game Boy Advance
Κατηγορία:Βιντεοπαιχνίδια hack and slash
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Cooperative βιντεοπαιχνίδια
Κατηγορία:Βιντεοπαιχνίδια Τζέιμς Μποντ
Κατηγορία:Κατασκοπικά βιντεοπαιχνίδια
24: The Game

Το **24: The Game** είναι ένα βιντεοπαιχνίδι shooter τρίτου προσώπου, βασισμένο στην τηλεοπτική σειρά της Fox, το 24. Το παιχνίδι αναπτύχθηκε από το SCE Studio Cambridge και δημοσιεύτηκε από την 2K για PlayStation 2 . Ανακοινώθηκε στις 30 Μαρτίου 2005 και κυκλοφόρησε στη Βόρεια Αμερική στις 27 Φεβρουαρίου 2006. Ο παίκτης ελέγχει πολλούς χαρακτήρες από την τηλεοπτική σειρά σε διαφορετικά σημεία του παιχνιδιού. Οι αποστολές του παιχνιδιού περιλαμβάνουν στοιχεία shooter τρίτου προσώπου, παιχνίδια οδήγησης και παζλ. Τη μουσική σύνθεση συνέθεσε ο Σον Κάλερι, ενώ το σενάριο έγραψε ο Ντάπι Ντιμίτριους και η ομάδα παραγωγής της σειράς.

Το συγκεκριμένο βιντεοπαιχνίδι χρησιμοποιεί εκτενώς τις φωνές και τις ομοιότητες των ηθοποιών από την τηλεοπτική σειρά, καθώς και τη χρήση σεναρίου και μουσικής από την ίδια ομάδα παραγωγής. Το κάστινγκ και την παραγωγή της φωνής για το βιντεοπαιχνίδι οργάνωσε και διαχειρίστηκε η εταιρεία Blindlight. Τα γεγονότα που καλύπτονται στο παιχνίδι διαδραματίζονται στο Λος Άντζελες μεταξύ της δεύτερης και της τρίτης σεζόν της σειράς. Η ιστορία περιλαμβάνει τρεις πλοκές που αλληλεπικαλύπτονται γύρω από έναν χαρακτήρα από το παρελθόν του Τζακ Μπάουερ που ονομάζεται Πίτερ Μάντσεν. Αν και το παιχνίδι έλαβε μεικτές κριτικές, έλαβε υποψηφιότητα για BAFTA για το σενάριο του.

## Παραπομπές


## Εξωτερικοί σύνδεσμοι
* 
* 24: The Game

Κατηγορία:Βιντεοπαιχνίδια του 2006
Κατηγορία:Βιντεοπαιχνίδια δράσης
Κατηγορία:Βιντεοπαιχνίδια του PlayStation 2
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια για κινητά
Κατηγορία:Βιντεοπαιχνίδια της Beenox
Κατηγορία:Βιντεοπαιχνίδια hack and slash
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Cooperative βιντεοπαιχνίδια
Κατηγορία:Κατασκοπικά βιντεοπαιχνίδια
James Bond 007: Everything or Nothing

Το **James Bond 007: Everything or Nothing** είναι ένα βιντεοπαιχνίδι δράσης-περιπέτειας του 2004, κι είναι βασισμένο στις ταινίες του Τζέιμς Μποντ. Αναπτύχθηκε από την EA Redwood Shores και εκδόθηκε από την Electronic Arts με την ετικέτα EA Games για το GameCube, το PlayStation 2 και το Xbox. Το παιχνίδι περιλαμβάνει ένα καστ φωνητικών ηθοποιών, συμπεριλαμβανομένου του Πιρς Μπρόσναν, που επαναλαμβάνει τον κινηματογραφικό του ρόλο ως πράκτορα της MI6 Τζέιμς Μποντ. Άλλοι ηθοποιοί που επιστρέφουν περιλαμβάνουν τους Ρίτσαρντ Κιελ, Τζον Κλιζ και Τζούντι Ντεντς, ως Σαγόνιας, Q και M αντίστοιχα. Θεωρείται ως συνέχεια του Πέθανε μια Άλλη Μέρα (2002), με τον Πιρς Μπρόσναν στην τελευταία του ερμηνεία ως Τζέιμς Μποντ.

Η ανάπτυξη του παιχνιδιού ξεκίνησε το 2001. Το σενάριο του γράφτηκε από τους Μπρους Φίρστιν, Ντάνι Μπίλσον και Πολ Ντε Μεο, το βιντεοπαιχνίδι επικεντρώνεται γύρω από τον Τζέιμς Μποντ που ασχολείται με τη χρήση της νανοτεχνολογίας ως τρομοκρατίας. Ο παίκτης ελέγχει τον Τζέιμς Μποντ και το παιχνίδι περιλαμβάνει πολλά επίπεδα οδήγησης. Είναι το δεύτερο παιχνίδι Τζέιμς Μποντ που παίζεται σε τρίτο πρόσωπο μετά το Tomorrow Never Dies (1999) και είναι το πρώτο παιχνίδι Bond που διαθέτει λειτουργία συνεργασίας δύο παικτών. Το συγκεκριμένο βιντεοπαιχνίδι κυκλοφόρησε τον Φεβρουάριο του 2004, κι έλαβε «γενικά θετικές κριτικές» σύμφωνα με το Metacritic.

## Παραπομπές


## Εξωτερικοί σύνδεσμοι
* 
* James Bond 007: Everything or Nothing

Κατηγορία:Βιντεοπαιχνίδια του 2004
Κατηγορία:Βιντεοπαιχνίδια δράσης
Κατηγορία:Βιντεοπαιχνίδια του PlayStation 2
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του GameCube
Κατηγορία:Βιντεοπαιχνίδια για κινητά
Κατηγορία:Βιντεοπαιχνίδια βασισμένα σε ταινίες
Κατηγορία:Βιντεοπαιχνίδια του Xbox
Κατηγορία:Βιντεοπαιχνίδια της Visceral Games
Κατηγορία:Βιντεοπαιχνίδια του Game Boy Advance
Κατηγορία:Βιντεοπαιχνίδια hack and slash
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Cooperative βιντεοπαιχνίδια
Κατηγορία:Βιντεοπαιχνίδια Τζέιμς Μποντ
Κατηγορία:Κατασκοπικά βιντεοπαιχνίδια
Βοτανικό Μουσείο του Oρειβατικού Συλλόγου Σιάτιστας

Το **Βοτανικό Μουσείο του Oρειβατικού Συλλόγου Σιάτιστας** είναι μουσείο φυσικής ιστορίας στην Σιάτιστα, στο Νομό Κοζάνης της Ελλάδας.

## Περιγραφή
Το μουσείο άνοιξε το 1989 από τον Ορειβατικό Σύλλογο για να αναδείξει τον πλούτο και την ποικιλία της φυτικής και ζωικής ζωής στην οροσειρά Βούρινος στη Δυτική Μακεδονία. Στόχος ήταν η εκπαίδευση του κόσμου στην περιβαλλοντική συνείδηση και η έμφαση στην ανάγκη προστασίας της περιοχής της Σιάτιστας από δραστηριότητες που οδηγούν σε περιβαλλοντική παρακμή.

Το μουσείο μεταφέρθηκε προσωρινά σε τρεις αίθουσες του Οικοτροφείου Τσίπου μέχρι την ολοκλήρωση των εργασιών αποκατάστασης και επισκευής που πραγματοποιούνται στους συνήθεις χώρους του, το Γυμνάσιο Τραμπατζή, το οποίο υπέστη ζημιές από σεισμό.

Στο μουσείο εκτίθενται 700 λουλούδια και φυτά (με τη μορφή φωτογραφιών και αποξηραμένων φυτών), 500 σπάνιες πεταλούδες και μια σειρά από ερπετά από την κοιλάδα του Μεσσιανού και την περιοχή του Βουρίνου γενικότερα.

## Εικόνες

Αρχείο:Macedonian_Museums-4-Votaniko_Siatistas-18.jpg|Εκθέματα της συλλογής πεταλούδων
Αρχείο:Macedonian_Museums-4-Votaniko_Siatistas-19.jpg|Εκθέματα σπάνιων λουλουδιών
Αρχείο:Macedonian_Museums-4-Votaniko_Siatistas-20.jpg|Βιτρίνα με ερπετά


## Παραπομπές


Κατηγορία:Μουσεία φυσικής ιστορίας στην Ελλάδα
Κατηγορία:Μουσεία στη Δυτική Μακεδονία
Κατηγορία:Σιάτιστα
Μουσείο Μακεδονικού Αγώνα Καπετάν Κώττα

Το **Μουσείο Μακεδονικού Αγώνα Καπετάν Κώττα** είναι μουσείο στο χωριό Κώτας, στη Δυτική Μακεδονία της Ελλάδας, γενέτειρα του Έλληνα σλαβόφωνου Καπετάν Κώττα (Κωνσταντίνος Χρήστου), ενός από τους πρώτους πρωταγωνιστές του Μακεδονικού Αγώνα.

## Εκθέματα
Στον Αυτοκινητόδρομο 29, που συνδέει τη Φλώρινα με την Κορυτσά της Αλβανίας και σε απόσταση 45 χλμ. από την πρώτη βρίσκεται το χωριό Κώτας, πατρίδα του ομώνυμου ντόπιου Μακεδόνα.

Στο ισόγειο εκτίθενται τρεις ολοκληρωμένες στολές της οικογένειας Κώττα, καθώς και μερικά οικιακά σκεύη και εργαλεία. Στον πρώτο όροφο εκτίθενται δύο πυροβόλα όπλα που χρονολογούνται από την εποχή του Μακεδονικού Αγώνα και φωτογραφίες Μακεδονομάχων από την περιοχή της Φλώρινας.

## Ιστορία
Ο Κωνσταντίνος Χρήστου (Κώττας) σε συνεργασία με τον Μητροπολίτη Καστοριάς, Γερμανό Καραβαγγέλη, πολέμησε κατά των Βούλγαρων κομιτατζήδων πριν από το 1904, με αποτέλεσμα να υπάρχει ελληνική δραστηριότητα στην περιοχή των Κορεστίων μέχρι την έλευση του Παύλου Μελά και των άλλων Ελλήνων οπλαρχηγών από τη νότια ηπειρωτική Ελλάδα και την Κρήτη.

Το Υπουργείο Μακεδονίας-Θράκης προέβλεψε τη μετατροπή του σπιτιού της οικογένειας Κώττα σε μουσείο και άνοιξε από τον τότε Πρόεδρος της Ελλάδας στα τέλη του 1995. Λειτουργεί με τη βοήθεια των «Φίλων του Μουσείου Εταιρείας Μακεδονικού Αγώνα» και συνεργαζόμενων συλλόγων γυναικών.

## Παραπομπές


Κατηγορία:Μουσεία στη Δυτική Μακεδονία
Κατηγορία:Βιογραφικά μουσεία στην Ελλάδα
Κατηγορία:Μακεδονικός Αγώνας
Συμμετοχή της Αλβανίας στους Θερινούς Ολυμπιακούς Αγώνες 2024

Η Αλβανία θα συμμετέχει στους Θερινούς Ολυμπιακούς Αγώνες του 2024 στο Παρίσι, που θα πραγματοποιηθούν από τις 26 Ιουλίου έως και τις 11 Αυγούστου 2024. Αυτή θα είναι η 8η εμφάνιση της χώρας στους θερινούς Ολυμπιακούς Αγώνες, μετά το επίσημο ντεμπούτο της το 1972.

Η χώρα κέρδισε τα πρώτα της μετάλλια στην ιστορία των Ολυμπιακών Αγώνων, συγκεκριμένα δύο χάλκινα στο άθλημα της πάλης.

## Σύνοψη μεταλλίων

## Συμμετέχοντες

## Στίβος

 

; **Δρόμοι**

## Σκοποβολή

## Κολύμβηση

## Πάλη

Η Αλβανία κατάφερε να προκρίνει τρεις αθλητές στην πάλη.

; **Ελευθέρας**

## Παραπομπές

Αλβανια
Στάδιο Αλεξάντερ Σαλαμάνοφ

Το **Στάδιο Αλεξάντερ Σαλαμάνοφ** () είναι στάδιο πολλαπλών χρήσεων στην περιοχή Σλάβια της Σόφιας, στη Βουλγαρία, το οποίο πήρε το όνομά του από τον Βούλγαρο θρύλο του ποδοσφαίρου, Αλεξάντερ Σαλαμάνοφ. Επί του παρόντος χρησιμοποιείται για ποδοσφαιρικούς αγώνες και είναι η έδρα της ΠΦΚ Σλάβια Σόφιας. Το στάδιο έχει χωρητικότητα 25.556 θέσεων και είναι μία από τις μεγαλύτερες αθλητικές εγκαταστάσεις στη Βουλγαρία.

* Το στάδιο αποτελεί μέρος ενός πολυλειτουργικού αθλητικού συγκροτήματος, το οποίο περιλαμβάνει δύο γήπεδα προπόνησης ποδοσφαίρου, μία κλειστή αίθουσα πολλαπλών χρήσεων και ένα γήπεδο χόκεϊ επί πάγου χωρητικότητας 2.000 θεατών.
* Επίσης, από το 2009, η Εθνική Βουλγαρίας Κ21 παίζει μερικούς από τους εντός έδρας αγώνες της σε αυτό το στάδιο.

Τον Απρίλιο του 2014, υπογράφηκε σύμβαση μεταξύ της ΠΦΚ Σλάβια Σόφιας και της γερμανικής εταιρείας IFS για την κατασκευή νέου γηπέδου σε αντικατάσταση του παλιού. Η χωρητικότητα θα επεκταθεί σε 24.000 θεατές, με δυνατότητα για 33.000 θεατές για μεγάλες διοργανώσεις. Η συμφωνία συνυπογράφηκε από την Βουλγαρική Ποδοσφαιρική Ένωση. Οι εθνικές ομάδες είναι υποχρεωμένες να παίζουν τους εντός έδρας αγώνες στο νέο γήπεδο. Επίσης, η ποδοσφαιρική ένωση υπέβαλε προσφορά με αυτό το γήπεδο για ένα τυπικό πακέτο αγώνων του Ευρωπαϊκού Πρωταθλήματος του 2020.

Στις 25 Οκτωβρίου 2021, μια μέρα μετά τον θάνατο του θρύλου της Σλάβια, Αλεξάντερ Σαλαμάνοφ, η ομάδα ανακοίνωσε ότι το στάδιο θα μετονομαστεί προς τιμήν του και θα πάρει το όνομα **Στάδιο Αλεξάντερ Σαλαμάνοφ**.

## Παλιό στάδιο Σλάβια
Το αρχικό γήπεδο της Σλάβια βρισκόταν ακριβώς στα βορειοδυτικά του Ρωσικού Μνημείου, κοντά στο κέντρο της Σόφιας. Χτίστηκε στα μέσα της δεκαετίας του 1920 και κατεδαφίστηκε στα τέλη της δεκαετίας του 1940.

## Παραπομπές


Κατηγορία:Στάδια ποδοσφαίρου στη Βουλγαρία
Κατηγορία:Στάδια πολλαπλών χρήσεων στη Βουλγαρία
Κατηγορία:ΠΦΚ Σλάβια Σόφιας
Αλεξάντερ Σαλαμάνοφ

Ο **Αλεξάντερ Στεφάνοφ Σαλαμάνοφ** () (4 Σεπτεμβρίου 1941 – 25 Οκτωβρίου 2021) ήταν Βούλγαρος ποδοσφαιριστής και επαγγελματίας αθλητής της αλπικής χιονοδρομίας. Είναι γνωστός ως ο μοναδικός Βούλγαρος που έχει συμμετάσχει στους Χειμερινούς Ολυμπιακούς Αγώνες (στην αλπική χιονοδρομία το 1960) και στο Παγκόσμιο Κύπελλο Ποδοσφαίρου. Ήταν εφεδρικός παίκτης της εθνικής ομάδας πετοσφαίρισης στους Θερινούς Ολυμπιακούς Αγώνες του 1964, αλλά δεν αγωνίστηκε σε κάποιον αγώνα.

Ο Σαλαμάνοφ ξεκίνησε την καριέρα του ως αμυντικός με την ΤΣΣΚΑ Σόφιας το 1960–61, αλλά μετακόμισε στη Σλάβια Σόφιας το 1961 για να παραμείνει εκεί μέχρι το 1974, όταν αποσύρθηκε μετά από 263 αγώνες στο Πρωτάθλημα Βουλγαρίας, τρία τρόπαια Κυπέλλου Βουλγαρίας (1963, 1964 και 196) και έναν ημιτελικό του Κυπέλλου Κυπελλούχων το 1967. Ο Σαλαμάνοφ επιλέχθηκε δύο φορές ως Καλύτερος Βούλγαρος Ποδοσφαιριστής, το 1963 και το 1966, και δύο φορές ως Καλύτερος Βούλγαρος Αθλητής, το 1967 και το 1973. Έκανε 42 συμμετοχές με την Εθνική Βουλγαρίας, με την οποία συμμετείχε στο Παγκόσμιο Κύπελλο του 1966 και στο Παγκόσμιο Κύπελλο του 1970.

Στις 26 Οκτωβρίου 2021, μια μέρα μετά τον θάνατό του, η Σλάβια Σόφιας ανακοίνωσε ότι το γήπεδο της θα μετονομαστεί προς τιμήν του σε Στάδιο Αλεξάντερ Σαλαμάνοφ.

## Προσωπική ζωή
Ο γιος του Σαλαμάνοφ, Στέφαν Σαλαμάνοφ (γεν. 1970), έγινε αθλητής της αλπικής χιονοδρομίας και εκπροσώπησε τη Βουλγαρία σε δύο αγωνίσματα στους Χειμερινούς Ολυμπιακούς Αγώνες του 1988 στο Κάλγκαρι του Καναδά.

## Παραπομπές


Κατηγορία:Βούλγαροι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Βουλγαρίας
Κατηγορία:Ποδοσφαιριστές Παγκοσμίου Κυπέλλου 1966
Κατηγορία:Ποδοσφαιριστές Παγκοσμίου Κυπέλλου 1970
Κατηγορία:Ποδοσφαιριστές ΤΣΣΚΑ Σόφιας
Κατηγορία:Ποδοσφαιριστές Πάρβα Λίγκα (Βουλγαρία)
Κατηγορία:Ποδοσφαιριστές ΠΦΚ Σλάβια Σόφιας
Κατηγορία:Βούλγαροι αθλητές της αλπικής χιονοδρομίας
Κατηγορία:Αθλητής της αλπικής χιονοδρομίας στους Χειμερινούς Ολυμπιακούς Αγώνες 1960
Κατηγορία:Βούλγαροι πετοσφαιριστές
Στάδιο Ρουμντέ Ατζιά

Το **Στάδιο Ρουμντέ Ατζιά** (γαλλικά: Stade Roumdé Adjia) είναι στάδιο πολλαπλών χρήσεων στη Γκαρουά του Καμερούν. Επί του παρόντος χρησιμοποιείται κυρίως για ποδοσφαιρικούς αγώνες και είναι η έδρα της Κοτόν Σπορ. Το γήπεδο έχει χωρητικότητα 30.000 θεατών και χτίστηκε το 1978. Ήταν ένα από τα στάδια που χρησιμοποιήθηκαν στο Κύπελλο Εθνών Αφρικής του 2021. Ανακαινίστηκε από τον πορτογαλικό όμιλο Mota-Engil.

## Παραπομπές


Κατηγορία:Στάδια ποδοσφαίρου στο Καμερούν
Κατηγορία:Στάδια πολλαπλών χρήσεων
Παλαιοντολογικό Μουσείο Σιάτιστας

Το **Παλαιοντολογικό Μουσείο Σιάτιστας** είναι μουσείο στη Σιάτιστα της Δυτικής Μακεδονίας, στην Ελλάδα. Το μουσείο στεγάζεται προσωρινά σε αίθουσα του Οικοτροφείου Τσίπου, μέχρι να ολοκληρωθούν οι επισκευές στο Λύκειο Τραμπατζή.

## Συλλογή
[αριστερά|μικρογραφία|250x250εσ| Συλλεκτικά μέρη ενός [μαμούθ]]
Αποτελείται από οστά θηλαστικών από την εποχή του Πλειστόκαινου της Καινοζωικής εποχής και κοχύλια ελασμοβράγχιων και γαστερόποδων. Η συλλογή ξεκίνησε το 1902, όταν βρέθηκε ένας απολιθωμένος χαυλιόδοντας στο χωριό Πολύλακκο Κοζάνης, στην κοιλάδα του Αλιάκμονα. Περαιτέρω ευρήματα έγιναν στα χρόνια που ακολούθησαν και μαζί αποτέλεσαν την *Παλαιοντολογική Συλλογή Σιάτιστας*.

Σήμερα, αποτελείται από μέρη του βραχιονίου, του μηρού, του χαυλιόδοντα, της κνήμης και της ωμοπλάτης ενός μαμούθ που έζησε πριν από 100.000 χρόνια, τμήματα του βραχιονίου, της κνήμης και της γνάθου ενός ρινόκερου και της κάτω γνάθου ενός νεότερου ρινόκερου, που έζησε πριν από 75.000 χρόνια, δόντια, μετατάρσια και αστραγάλο ενός αλόγου του είδους *antonius*, που έζησε πριν από 300.000–400.000 χρόνια, μέρος της λεκάνης και τα κέρατα ενός ελαφιού ηλικίας 100.000–400.000 ετών, ο κάτω αστραγάλος και μέρος του βραχιονίου ενός βοοειδούς (75.000 ετών) και διάφορα όστρακα και πετρώματα.

## Παραπομπές


Κατηγορία:Μουσεία φυσικής ιστορίας στην Ελλάδα
Κατηγορία:Μουσεία στη Δυτική Μακεδονία
Κατηγορία:Μουσεία απολιθωμάτων
Κατηγορία:Σιάτιστα
Εκκλησιαστικό Μουσείο Σιάτιστας

Το **Εκκλησιαστικό Μουσείο Σιάτιστας** είναι μουσείο στην Σιάτιστα του Νομού Κοζάνης, στην Ελλάδα.

Το Εκκλησιαστικό Μουσείο άνοιξε το 2001 και βρίσκεται στον 1ο όροφο ενός κτηρίου στον περίβολο του Μητροπολιτικού Μεγάρου Σιάτιστας. Τα εκθέματα περιλαμβάνουν εικόνες, ξυλόγλυπτα, μικροαντικείμενα, βιβλία και άμφια, που έχουν συλλεχθεί από τους ναούς και τα μοναστήρια της περιοχής.

## Παραπομπές


## Πηγές
* 
* 

## Εξωτερικοί σύνδεσμοι
* Εκκλησιαστικό Μουσείο Σιάτιστας: Πληροφορίες, ΥΠΠΟ.
* Εκκλησιαστικό Μουσείο Σιάτιστας στο kozani.topodigos.gr

Κατηγορία:Σιάτιστα
Κατηγορία:Μουσεία στη Δυτική Μακεδονία
Κατηγορία:Θρησκευτικά μουσεία στην Ελλάδα
Συμμετοχή της Μεγάλης Βρετανίας στους Θερινούς Ολυμπιακούς Αγώνες 2024

Η Μεγάλη Βρετανία (συγκεκριμένα γνωστή ως Μεγάλη Βρετανία και Βόρεια Ιρλανδία ) είναι η ομάδα της Βρετανικής Ολυμπιακής Ένωσης (BOA) που εκπροσωπεί το Ηνωμένο Βασίλειο και έχει προγραμματιστεί να αγωνιστεί στους Θερινούς Ολυμπιακούς Αγώνες του 2024 στο Παρίσι από τις 26 Ιουλίου έως τις 11 Αυγούστου 2024. Βρετανοί αθλητές έχουν εμφανιστεί σε κάθε έκδοση των θερινών Αγώνων της σύγχρονης εποχής, μαζί με την Αυστραλία, τη Γαλλία, την Ελλάδα και την Ελβετία.

Στις 17 Μαρτίου 2022, η Βρετανική Ολυμπιακή Ένωση ανακοίνωσε ότι ο Μάρκος Ίνγκλαντ θα ήταν ο αρχηγός της αποστολής στο Παρίσι, μετά την επιτυχημένη πορεία του σε αυτή την θέση στους 2 προηγούμενους Αγώνες στο Ριο και το Τόκιο, όπου η Μεγάλη Βρετανία κέρδισε συνολικά 67 και 64 μετάλλια αντίστοιχα. . 

## Παραπομπές

Μεγαλη Βρετανία
Μαξ Σλίχτινγκ

Ο **Μαξ Σλίχτινγκ** (γερμ. *Max Schlichting*, 16 Ιουνίου 1866 στο Σαγκάν, 23 Ιουνίου 1937 στο Μπαντ Τολζ) υπήρξε Γερμανός ιμπρεσιονιστής ζωγράφος. Ο Μαξ Σλίχτινγκ, ο οποίος εργάστικε επίσης ως καθηγητής και υπεύθυνος τέχνης, είναι γνωστός για τα γαλλικά θέματα και τις απεικονίσεις τοπίων στη Φλάνδρα και την Ολλανδία.

## Βιογραφία

Γεννήθηκε ως γιος του Γιούλιους Σλίχτινγκ, ο οποίος αργότερα εργάστηκε ως καθηγητής υδραυλικής μηχανικής στο Πολυτεχνείο του Βερολίνου, το *Technische Hochschule, Charlottenburg*. Σπούδασε στην Πρωσική Ακαδημία Καλών Τεχνών (1885-1892) στους Φρανς Σκαρμπίνα, Βόλντεμαρ Φρίντριχ και Όιγκεν Μπραχτ και στη συνέχεια στην Ακαδημία Ζυλιάν στο Παρίσι. Έμενε στο Βερολίνο στην Κνέσσεμπεκ Στράσε No. 99 και είχε το στούντιο του στο Ζίγκμουντσχοφ 9.

Ηταν αρχικά μέλος της Ένωσης Καλλιτεχνών του Βερολίνου και το 1899 εντάχθηκε στο Σετσεσσίον του Βερολίνου (*Berliner Secession*), αλλά έφυγε το 1901 με άλλους 16 καλλιτέχνες. Κατηγόρησαν το Secession ότι δεν ήταν ανοιχτό σε όλα τα καλλιτεχνικά κινήματα. Αυτό δεν μείωσε την επιτυχία του, το 1902, μαζί με τους παλαιότερους Μπραχτ και Σκαρμπίνα, εκπροσώπησε το Βερολίνο στην ετήσια έκθεση του Γκλασπαλάστ στο Μόναχο. 

Το 1904 πήρε μέρος στην Παγκόσμια Έκθεση στο Σεντ Λούις, στη μεγάλη έκθεση τέχνης του Βερολίνου το 1904 έγινε ειδική έκθεση έργων του Σλίχτινγκ, αργότερα ως επί το πλείστον ξεχωριστή αίθουσα και το 1911 το Χρυσό Μετάλλιο ως βραβείο. Το 1912 και το 1916 έως το 1923 ήταν υπεύθυνος της Μεγάλης Έκθεσης Τέχνης του Βερολίνου. Το 1917 διορίστηκε καθηγητής. Στην Ένωση Καλλιτεχνών του Βερολίνου κατείχε τη θέση του προέδρου από το 1919 έως το 1921 και εν συνεχεία του επίτιμου προέδρου.

## Παραπομπές


## Εξωτερικοί σύνδεσμοι
* 

Κατηγορία:Γερμανοί ζωγράφοι
Κατηγορία:Ιμπρεσιονιστές ζωγράφοι
Κατηγορία:Γραφίστες
Μουσείο Αργυροχρυσοχοΐας, Λαογραφίας και Ιστορίας Νυμφαίου

Το **Μουσείο Αργυροχρυσοχοΐας, Λαογραφίας και Ιστορίας Νυμφαίου** είναι εθνογραφικό μουσείο στο χωριό Νυμφαίο της Δυτικής Μακεδονίας, στην Ελλάδα. Το μουσείο άνοιξε στις 10 Σεπτεμβρίου 2000 και εγκαινιάστηκε από τον Κωνσταντίνο Στεφανόπουλο, πρόεδρο της Ελλάδας εκείνη τη χρονιά.

## Περιγραφή
Το Νυμφαίο είναι ένα παραδοσιακό μακεδονικό χωριό με αρμάνικη κληρονομιά, που έχει μετατραπεί σε θέρετρο. Το μουσείο βρίσκεται σε ένα τριώροφο αρχοντικό στο κέντρο του χωριού σε παραδοσιακό στυλ γνωστό ως *Σπίτι των Χρυσοχόων της Νεβέσκα* (Νέβεσκα είναι το παλιό όνομα του Νυμφαίου). Το μοντέρνο κτήριο είναι διακοσμημένο με παλιές τοιχογραφίες και επιπλωμένο με αυθεντικά έπιπλα και οικιακές ανέσεις ενός σπιτιού του 19ου αιώνα.

Το μουσείο διαθέτει προθήκες με δύο σετ σπάνιων εργαλείων χρυσοχόου και μια συλλογή έργων χρυσοχόου (συμπεριλαμβανομένων ανδρικών και γυναικείων κοσμημάτων, εκκλησιαστικών αντικειμένων, πόρπες, ζώνες, ταμπακιέρες και οικιακά σκεύη). Υπάρχουν επίσης προθήκες με αυθεντικές γυναικείες ενδυμασίες καθώς και φωτογραφίες και άλλα αναμνηστικά του Μακεδονικού Αγώνα, συμπεριλαμβανομένων πρωτότυπων επιστολών που γράφτηκαν από τους ηγέτες του Μακεδονικού Αγώνα όπως ο Παύλος Μελάς, ο Ευθύμιος Καούδης, ο Γερμανός Καραβαγγέλης, ο Γεώργιος Κατεχάκης και ο Στρατηγός Παπούλας και έγγραφα από το αρχείο των Ευθυμίου Καούδη και Νικολάου Μέρτζου.

## Εικόνες

File:Macedonian_Museums-10-Mouseio_Nymfaioy-46.jpg|Άποψη του εξωτερικού
File:Macedonian_Museums-10-Mouseio_Nymfaioy-47.jpg|Άποψη του εσωτερικού
File:Macedonian_Museums-10-Mouseio_Nymfaioy-48.jpg|Άποψη του εσωτερικού


## Παραπομπές


## Εξωτερικοί σύνδεσμοι
* Πληροφορίες στο i-lovegreece.com

Κατηγορία:Μουσεία στη Δυτική Μακεδονία
Κατηγορία:Ιστορικά μουσεία στην Ελλάδα
Κατηγορία:Εθνογραφικά μουσεία στην Ελλάδα
Κατηγορία:Μουσεία κοσμημάτων
Φόντους

Στην Θρησκεία στην αρχαία Ρώμη ο **Φόντους** ήταν θεός των πηγών και των πηγαδιών. Οι Ρωμαϊκές εορτές προς τιμή του στις 13 Οκτωβρίου είχαν το όνομα *"Φοντινάλια"*, την ημέρα αυτή οι πηγές και τα πηγάδια στολίζονταν με γιρλάντες. Ο Φόντους ήταν γιος του Ρωμαίου θεού Ιανού και της Γιουτούρνας. Ο δεύτερος Βασιλιάς της Ρώμης Νουμάς Πομπίλιος τάφηκε κοντά στο ιερό του Φόντου στον Λόφο Τζανίκολο. Ο συγγραφέας Γουίλιαμ Γουόρντ Φάουλερ παρατήρησε ότι την περίοδο 259 π.Χ. - 241 π.Χ. ιδρύθηκαν τελετές προς τιμή της Γιουτούρνας, του Φόντου και γενικά όλων των θεοτήτων των πηγών. Ο Φόντους ως θεός του καθαρού νερού έρχεται σε αντίθεση με τον θεό του κρασιού Λίμπερ που ταυτίζεται με τον Διόνυσο. Η λίμνη του Φόντου στην Ανταρκτική πήρε το όνομα του.

## Παραπομπές



## Πηγές

*Visočnik, Julijana. "Čaščenje Nimf in Fontana v vzhodnoalpskem prostoru" [Worship of the Nymphs and Fontanus in the Eastern Alps] In: Studia Historica Slovenica: Časopis za humanistične in družboslovne študije [Humanities and Social Studies Review], letnik 20 (2020)

Κατηγορία:Θεοί της Ρωμαϊκής μυθολογίας
Αγγλικό πρωτάθλημα ποδοσφαίρου ανδρών 2023-24

Το **Αγγλικό πρωτάθλημα ποδοσφαίρου ανδρών 2023-24 ή Πρέμιερ Λιγκ 2023–24** ήταν η 32η σεζόν της Πρέμιερ Λιγκ, του κορυφαίου ποδοσφαιρικού πρωταθλήματος στην Αγγλία από τότε που μετονομάστηκε το 1992. Τις τρεις προηγούμενες χρονιές, η Μάντσεστερ Σίτι κατέκτησε το πρωτάθλημα και έγινε η πρώτη ανδρική ομάδα στην ιστορία της αγγλικής κορυφαίας κατηγορίας που κατέκτησε τέσσερις τίτλους στη σειρά. Οι αγώνες ανακοινώθηκαν στις 15 Ιουνίου 2023, ενώ η σεζόν ξεκίνησε στις 11 Αυγούστου 2023 και θα ολοκληρωθεί στις 19 Μαΐου 2024. 

Αυτή η σεζόν είναι η τρίτη που περιλαμβάνει χειμερινή διακοπή μεταξύ 14 και 30 Ιανουαρίου 2024. Πραγματοποίησε τη καλοκαιρινή μεταγραφική περίοδο από 14 Ιουνίου 2023 έως 23:00 BST την 1η Σεπτεμβρίου 2023. Η χειμερινή περίοδος προσαρμογής της Πρέμιερ Λιγκ πραγματοποιήθηκε από 1 Ιανουαρίου έως 1 Φεβρουαρίου 2024.

## Ομάδες
Είκοσι ομάδες αγωνίζονται στο πρωτάθλημα – οι δεκαεπτά κορυφαίες ομάδες της προηγούμενης σεζόν και οι τρεις ομάδες που προκρίθηκαν από το Τσάμπιονσιπ. Οι ομάδες που προβιβάστηκαν είναι η Μπέρνλι, η Σέφιλντ Γιουνάιτεντ και η Λούτον Τάουν, οι οποίες επέστρεψαν στην πρώτη κατηγορία μετά από ένα, δύο και τριάντα ένα έτη αντίστοιχα. Αυτή είναι επίσης η πρώτη σεζόν της Λούτον Τάουν στην Πρέμιερ Λιγκ. Αντικαθιστούν τις Λέστερ Σίτι, Λιντς Γιουνάιτεντ και Σαουθάμπτον, οι οποίες υποβιβάστηκαν στη Τσάμπιονσιπ μετά από αντίστοιχες περιόδους εννέα, τριών και έντεκα ετών στην πρώτη κατηγορία.

### Στάδια και τοποθεσίες

*Σημείωση: Ο πίνακας αναγράφεται με αλφαβητική σειρά.*

### Προσωπικό και εμφανίσεις


## Βαθμολογία

## Αποτελέσματα

## Παραπομπές


Κατηγορία:Πρέμιερ Λιγκ
Κατηγορία:Εγχώρια ποδοσφαιρικά πρωταθλήματα 2023–2024
Ριγάνι όρος

Το **Ριγάνι** είναι βουνό της Ναυπακτίας στην Αιτωλοακαρνανία. Θεωρείται τμήμα των Ορέων Ναυπακτίας και πρόκειται για ένα συγκρότημα κορυφών στα βόρεια της Ναυπάκτου. Υψηλότερο σημείο του είναι η κορυφή *Προφήτης Ηλίας* με υψόμετρο 1.469 μέτρα.

Τριγύρω και πάνω στις πλαγιές του βρίσκονται χτισμένα χωριά και οικισμοί, όπως η Μαμουλάδα, η Βομβοκού, η Αφροξυλιά, το Καστράκι, η Φαμίλα, το ομώνυμο Ριγάνι κ.α. Βόρεια - βορειοδυτικά το διατρέχει ο ποταμός Εύηνος, που σχηματίζει φαράγγι, ενώ οι νότιες απολήξεις φτάνουν μέχρι την πόλη της Ναυπάκτου. Σε μέρος της κορυφογραμμή του υπάρχει εγκατεστημένο αιολικό πάρκο.

Στην κορυφή του βρίσκεται πετρόχτιστο εκκλησάκι του Προφήτη Ηλία που εορτάζει στις 20 Ιουλίου και κατά το προηγούμενο βράδυ μετά τον εσπερινό έχει καθιερωθεί και πραγματοποιείται γλέντι που διοργανώνεται συνήθως από τον Πολιτιστικό Σύλλογο Μαμουλάδας.

## Παραπομπές

Κατηγορία:Βουνά της Αιτωλοακαρνανίας
Κατηγορία:Δήμος Ναυπακτίας
Κλουμπ Σπόρτινγκ Ταμπάκο

Η **Κλουμπ Σπόρτινγκ Ταμπάκο** (ισπανικά: *Club Sporting Tabaco*) είναι περουβιανός πρώην ποδοσφαιρικός σύλλογος με έδρα το διαμέρισμα του Ρίμακ, στη Λίμα. 

Εκ των πρωταγωνιστών του πρωταθλήματος του Περού κατά τη διάρκεια της ερασιτεχνικής περιόδου της ιστορίας του, ωστόσο, δεν ήταν σε θέση, πλέον, να συνεχίσει την επιτυχημένη παρουσία του έπειτα από την επαγγελματικοποίησή του, το 1951. Το 1955, προχώρησε σε συγχώνευση με την ζυθοποιία *Backus & Johnston*, η οποία και οδήγησε, με τη σειρά της, στην ίδρυση της Σπόρτινγκ Κριστάλ, εκ των κορυφαίων ποδοσφαιρικών συλλόγων του Περού.

## Ιστορία
Η Σπόρτινγκ Ταμπάκο ιδρύθηκε το 1926 από εργάτες της *Estanco de Tabaco*, δημοσίου χαρακτήρα καπνοβιομηχανίας, η οποία και κατείχε το μονοπώλιο του εμπορίου καπνού εντός του Περού. Το 1928, ο σύλλογος κατέκτησε το πρωτάθλημα της Ντιβισιόν Ιντερμέντια (ισπανικά: *División Intermedia*), πρωτογενή μορφή της μετέπειτα δεύτερης κατηγορίας, λαμβάνοντας, ως αποτέλεσμα, το δικαίωμα συμμετοχής στο πρωτάθλημα πρώτης κατηγορίας του 1929.

Το 1934, ο σύλλογος υποβιβάστηκε στη δεύτερη κατηγορία, προτού, στη συνέχεια, προβιβαστεί εκ νέου έπειτα από χρονικό διάστημα τριών ετών στην ανώτερη κατηγορία του περουβιανού ποδοσφαίρου, όπου και παρέμεινε έως το 1955, έτος κατά το οποίο και διαλύθηκε. Κατά τη διάρκεια των, συνολικά, 25 σεζόν παρουσίας του συλλόγου στην πρώτη κατηγορία, η Κλουμπ Σπόρτινγκ Ταμπάκο πέτυχε να αναδειχθεί δευτεραθλήτρια Περού δύο φορές, πιο συγκεκριμένα το 1931 και το 1954, και στις δύο περιπτώσεις με τελική πρωταθλήτρια την Αλιάνσα Λίμα.

Λόγω οικονομικών δυσκολιών και, πιο συγκεκριμένα, χρέους της τάξεως των  σολ, ο σύλλογος οδηγήθηκε σε συγχώνευση, κατά τη διάρκεια του Δεκεμβρίου του 1955, με τη ζυθοποιία *Backus & Jonhston*, γεγονός το οποίο και οδήγησε στην ίδρυση της Σπόρτινγκ Κριστάλ Μπάκους, νεοϊδρυθέντος συλλόγου ο οποίος και διατήρησε τα χρώματα του προκατόχου του.

## Διακρίσεις

## Ιστορικές προσωπικότητες του συλλόγου
### Παίκτες
#### Πρώην παίκτες

## Δείτε επίσης
* Κλουμπ Σπόρτινγκ Κριστάλ

## Παραπομπές


Κατηγορία:Ποδοσφαιρικές ομάδες Περού
Κατηγορία:Ιδρύσεις ποδοσφαιρικών ομάδων το 1926
Κατηγορία:Διαλύσεις ποδοσφαιρικών ομάδων το 1955
Γκρυτβίκεν

Το **Γκρυτβίκεν** είναι οικισμός στην ανταρκτική νήσο της Νότιας Γεωργίας, στον Νότιο Ατλαντικό ωκεανό. Παλαιότερα λειτουργούσε ως φαλαινοθηρικός σταθμός και αποτελεί τον μεγαλύτερο οικισμό του νησιού. Βρίσκεται στον απάνεμο όρμο του Κινγκ Έντουαρντ πλησίον του ομώνυμου οικισμού Κινγκ Έντουαρντ Πόιντ, εντός του μεγαλύτερου κόλπου με την ονομασία κόλπος του Ανατολικού Κάμπερλαντ. Θεωρείται το καλύτερο λιμάνι του νησιού βάσει γεωγραφίας μιας και είναι αρκετά προστατευμένο από τον ωκεανό και τους ανέμους. Το όνομα της τοποθεσίας, που σημαίνει «κόλπος της γλάστρας», επινοήθηκε το 1902 από τη Σουηδική Αποστολή της Ανταρκτικής και τεκμηριώθηκε από τον τοπογράφο Γιόχαν Γκούναρ Άντερσον (Johan Gunnar Andersson), αφού η αποστολή βρήκε παλιές αγγλικές γλάστρες που χρησιμοποιούνται για την παραγωγή ελαίου φώκιας στην τοποθεσία. Ο οικισμός επανιδρύθηκε στις 16 Νοεμβρίου του 1904 από τον Νορβηγό εξερευνητή της Ανταρκτικής Κάρλ Άντον Λάρσεν (Carl Anton Larsen) στην μακράς χρήσης τοποθεσία πρώην φαλαινοθηρικών οικισμών.

Το Γκρυτβίκεν είναι χτισμένο σε προστατευμένη περιοχή, με επίπεδη γεωμορφολογία ενώ υπάρχει και πρόσβαση σε γλυκό νερό. Αν και ήταν ο μεγαλύτερος οικισμός στη Νότια Γεωργία, η διοίκηση του νησιού είχε τη βάση του στον κοντινό ερευνητικό σταθμό Βρετανική Ανταρκτική στο Κινγκ Έντουαρντ Πόιντ. Ο φαλαινοθηρικός σταθμός έκλεισε τον Δεκέμβριο του 1966 όταν τα όλο και λιγότερα αποθέματα φαλαινών τον κατέστησαν αντιοικονομικό.

Το Γκρυτβίκεν πλέον δεν έχει μόνιμους κατοίκους, αλλά περιστασιακά φιλοξενεί ερευνητές και βρετανικό διοικητικό και στρατιωτικό προσωπικό. Επίσης, κατοικείται προσωρινά κατά τους καλοκαιρινούς μήνες από λίγους υπαλλήλους που διαχειρίζονται το Μουσείο της Νότιας Γεωργίας. Ο οικισμός έχει γίνει ένα δημοφιλές αξιοθέατο για πλοία που εκτελούν κρουαζιέρες στην Ανταρκτική, με πολλούς τουρίστες να επισκέπτονται τους χώρους ανάπαυσης των πολικών εξερευνητών Σέρ Έρνεστ Σάκλετον (Sir Ernest Shackleton) και Φρανκ Γουάιλντ (Frank Wild) στο νεκροταφείο του Γκρυτβίκεν.

## Εξωτερικοί σύνδεσμοι
* 

Κατηγορία:Οικισμοί στα Βρετανικά Υπερπόντια Εδάφη
Κατηγορία:Οικισμοί στο Ηνωμένο Βασίλειο
Κατηγορία:Ανταρκτική
Δόκτωρ Μανχάταν

Ο **Δόκτωρ Μανχάταν** (**Δρ. Τζόναθαν "Τζον" Όστερμαν**) είναι πλασματικός χαρακτήρας της DC Comics που δημιουργήθηκε από τον Άλαν Μουρ και τον Ντέιβ Γκίμπονς. Έκανε την πρώτη του εμφάνιση στο γραφικό μυθιστόρημα *[[Watchmen]]*.

Μετά από ένα εργαστηριακό ατύχημα, ο ατομικός φυσικός Τζον Όστερμαν αναπτύσσει την ικανότητα να παρατηρεί και να αλλάζει την ύλη σε υποατομικό επίπεδο. Αργότερα του δίνεται το ψευδώνυμο Δόκτωρ Μανχάταν από την κυβέρνηση των Ηνωμένων Πολιτειών Αμερικής, λόγω της απεριόριστης καταστροφικής δυνατότητά του. Καθώς εξερευνά την έκταση των δυνάμεών του, ο Τζον γίνεται αυξανόμενα απόμακρος από την προσωπική του ζωή, επίσης καταλαβαίνοντας την ανθρώπινή του εμπειρία. Η απανθρωποποίηση του Τζον οδήγησε σε πολλούς να τον βλέπουν σαν θεό.

Ο Δόκτωρ Μανχάταν αργότερα εμφανίστηκε στο πρίκουελ κόμικ *[[Before Watchmen]]*. Το 2016, ως μέρος της επανέναρξης της ''Αναγέννησης'' των DC Comics, ο Μανχάταν έγινε βασικός χαρακτήρας του Σύμπαντος της DC. Αποκαλύφθηκε πως ήταν υπεύθυνος για το Flashpoint, δημιουργώντας το σύμπαν The New 52 στην διαδικασία, κάτι που διέγραψε δέκα χρόνια από την ιστορία των χαρακτήρων της DC. Αυτό οδήγησε στο να είναι ένας από τους βασικούς  χαρακτήρες στην μίνι σειρά *[[Doomsday Clock: Ώρα Μηδέν]]*, που κυκλοφόρησε από το 2017 μέχρι το 2019.

Ο Μπίλι Κράνταπ υποδύθηκε τον Δόκτωρ Μανχάταν στην ταινία του 2009 ''Watchmen''. Επίσης εμφανίστηκε στην μίνι τηλεοπτική σειρά του 2019 ''Watchmen'', στην οποία τον υποδύθηκε ο Γιαχία Αμπντούλ-Ματίν Β', με την αρχική του μορφή να την υποδύεται ο Ντάρελ Σνέντεγκερ.

## Παραπομπές


Κατηγορία:Watchmen
Κατηγορία:Υπερήρωες της DC Comics
Κατηγορία:Υπερκακοί της DC Comics
Κατηγορία:Χαρακτήρες κόμικς που δημιουργήθηκαν το 1986
Σημαία Ανθρωπίνων Δικαιωμάτων

εναλλ.=Σημαία Ανθρωπίνων Δικαιωμάτων|μικρογραφία|Σημαία Ανθρωπίνων Δικαιωμάτων
Η Σημαία των Ανθρωπίνων Δικαιωμάτων είναι μια σημαία που χρησιμοποιείται στις Κάτω Χώρες και συμβολίζει την ισότητα όλων των ανθρώπων στη γη και ενθαρρύνει τους ανθρώπους να σέβονται και να υποστηρίζουν τα ανθρώπινα δικαιώματα. Σκοπός της σημαίας είναι να δημιουργήσει παγκόσμια ευαισθητοποίηση για τη σημασία των ανθρωπίνων δικαιωμάτων και να ενώσει τους ανθρώπους στη δέσμευσή τους για ισότητα και σεβασμό των θεμελιωδών δικαιωμάτων όλων των ατόμων. Η σημαία εγκαινιάστηκε επίσημα στις 10 Δεκεμβρίου 2020.

## Πρωτοβουλία
Η σημαία των ανθρωπίνων δικαιωμάτων είναι μια ολλανδική πρωτοβουλία και ξεκίνησε από τους ολλανδικούς οργανισμούς κατά των διακρίσεων που συνεργάζονται υπό την ονομασία Discriminatie.nl. Η σημαία σχεδιάστηκε από το Tûmba, το κέντρο γνώσης για τις διακρίσεις και τη διαφορετικότητα με έδρα το Leeuwarden.

## Σχεδιασμός
Η σημαία σχεδιάστηκε από τον σχεδιαστή Menno de Boer, με έδρα το Leeuwarden. Αφετηρία για το σχεδιασμό ήταν η ιδέα ότι υπάρχουν πολλά που μας συνδέουν ως ανθρώπους, όπως το ότι μοιραζόμαστε τη γη, τον ουρανό και μια θέση κάτω από τον ήλιο, και ότι όλοι αποτελούμαστε από DNA, ανεξάρτητα από τις εξωτερικές μας διαφορές. Ο σχεδιαστής μετέφρασε αυτή τη σκέψη στο σχέδιο της σημαίας, παίρνοντας ως αφετηρία το σχήμα μιας αλυσίδας DNA και συνδυάζοντάς το με τα χρώματα της γης (πράσινο), του ουρανού (μπλε) και του ήλιου (κίτρινο). Η σημαία τονίζει έτσι τα κοινά στοιχεία των ανθρώπων.

## Χρήση της σημαίας
Οι ολλανδικοί δήμοι και οι πρεσβείες υψώνουν τη σημαία των Ανθρωπίνων Δικαιωμάτων στις 10 Δεκεμβρίου, ημέρα κατά την οποία γιορτάζεται κάθε χρόνο η Ημέρα των Ανθρωπίνων Δικαιωμάτων, σε ανάμνηση της Οικουμενικής Διακήρυξης των Ανθρωπίνων Δικαιωμάτων που υιοθετήθηκε από τα Ηνωμένα Έθνη την ημέρα αυτή το 1948.

Η σημαία υψώνεται επίσης μερικές φορές στις 21 Μαρτίου, τη Διεθνή Ημέρα κατά του Ρατσισμού και των Διακρίσεων, και κατά την ημέρα μνήμης του παρελθόντος της δουλείας.

## Παραπομπές


## Εξωτερικοί σύνδεσμοι
* Ιστοσελίδα της Σημαίας Ανθρωπίνων Δικαιωμάτων
Ακάρι

Ο **Ακάρι** (αζερικά: Həkəri, αρμενικά: Հագարի, προφ.: *Χαγκαρί*) είναι αριστερός παραπόταμος του Αράξη στο Αζερμπαϊτζάν, γεωγραφικά τοποθετημένος στα Αρμενικά υψίπεδα.

Ο ποταμός έχει μήκος 128 χιλιόμετρα και ρέει μέσω των περιοχών Λατσίν, Γκουμπαντλί και Ζανγκιλάν του Αζερμπαϊτζάν. Ο μεγαλύτερος παραπόταμός του είναι ο Βοροτάν, ο οποίος ενώνεται με τον Ακάρι στο χαμηλότερο τμήμα του. 

Αρκετά κατοικημένα μέρη βρίσκονται κατά μήκος του ποταμού, όπως το Αγκανλί (στην αριστερή όχθη), το Αλιμπεϊλί (στην δεξιά όχθη), το Μεμμεντμπεϊλί (στην αριστερή όχθη) και το Γενικέντ (στην δεξιά όχθη). Η υψομετρική διαφορά μεταξύ της πηγής και του στομίου είναι 2.812 μέτρα. Τα ύδατα του ποταμού χρησιμοποιούνται για άρδευση και πόση. Στον ποταμό γεννιούνται ψάρια όπως η πέστροφα και ο Αρκτικός κορήγονος.

## Παραπομπές


Κατηγορία:Ποταμοί του Αζερμπαϊτζάν
Κατηγορία:Επαρχία Κουμπαντλί
Κατηγορία:Επαρχία Ζανγκιλάν